gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl es gl gl de en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os gandeiros toman as grandes superficies comerciais de Compostela e guindan litros de leite á rúa
Luns, segunda feira, 26 de setembro de 2022
No polígono de Costa Vella
Decidiron en asemblea atacar as grandes distribuidoras galas, para denunciar a entrada, a baixo custo, de leite foráneo no país.
Redacción - 12:40 18/06/2009
Tags: gandeiros leite mobilización sector leiteiro tractorada
A primeira hora da mañá os gandeiros que permanecían en Compostela, após a tractorada desenvolvida esta cuarta feira, xuntáronse en asemblea na explanada de Salgueiriños, onde permanecían aparcados os seus tractores.
Por volta das 11h00 decidiron desenvolver unha primeira acción do día: varios centos de gandeiros desprazáronse en automóbiles particulares -deixando os tractores en Salgueiriños- cara o Polígono de Costa Vella. Alí tentaron entrar nun Maxi Dia, unha macro-cadea de distribución francesa, mais un gran despregue policial impediulles o paso, polo que decidiron entrar no supermercado Lidl. Xa dentro do predio, encheron varios carriños de cartóns de leite, que guindaron sobre o chan á saída. A explanada de diante do Lidl e máis parte do aparcadoiro quedaron inundados de leite.
A media mañá dispoñíanse a partir cara outra gran superficie, segundo lle contou á Radio Galega o voceiro de Gandeiros Unidos, Xosé Agra, que convocaba esta mobilización. Agra lembrou que esta acción foi motivada pola situación de crise extrema que están a vivir as explotacións do país, e sinalou que a idea era "visitar un supermercado, e informar aos compradores de que o leite que se vende a baixo custo, de importación, está a prexudicar os produtores galegos".
De mañá os gandeiros recibiron unha comunicación da Consellaría de Medio Rural, que os informaba da vontade da Administración de tentar sacar o sector da fonda crise na que está aboiando. Mais, segundo Agra, con isto non chega, porque "as medidas deben ser inmediatas, porque arestora non hai marxe de manobra, e en pouco tempo poden desaparecer moitas explotacións".
Nova tractorada por Compostela
Mentres, segue convocada unha tractorada para a tarde, que está previsto saia ás 16h00 de Salgueiriños, e percorra as rúas do centro de Compostela até as 19h00, aínda que a mobilización se podería prolongar máis, debido aos problemas de tránsito. Á noite, así termine a tractorada -na que se prevé participen uns 800 tractores-, os gandeiros convocaron unha outra asemblea aberta, na que decidirán se secundar a acción que os tres sindicatos agrarios (XXAA, UUAA, e SLG) convocaron para esta sexta feira ás portas de grandes superficies.
Rematada a tractorada nacional, os gandeiros fanse fortes en Compostela
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto